શિક્ષક દિવસના ઉપક્રમે ગાંધીનગરમાં રાજયપાલ ઓ.પી.કોહલી સીએમ રૂપાણી ની હાજરીમાં રાજ્યના 42 શ્રેષ્ઠ શિક્ષકોને સન્માનિત કરવામાં આવ્યા હતા. જેમાં હાજર રહેલા શિક્ષણ મંત્રી ભૂપેન્દ્રસિંહ ચૂડાસમાએ શિક્ષક દિન નિમિત્તે આજે સંબોધમાં શિક્ષકોને ટકોર કરી હતી કે'તમે જે ભણાવો છો તે વિદ્યાર્થીઓ શીખે છે ખરા ?' વધુમાં કહ્યું હતું કે,શિક્ષકોએ પોતે જ પોતાની પરીક્ષા કરવી જોઇએ.શિક્ષકોમાં ગણતરીના દૂષણના કારણે સમગ્ર શિક્ષણ જગત બદનામ થાય છે.કેટલાક શિક્ષકો પોતે શાળાએ જવાની જગ્યાએ પ્રોક્સી શિક્ષક મોકલે છે તે અયોગ્ય છે.આ દૂષણને દૂર કરવું જ રહ્યું.